Иванка Могилска
Началото

chitanka.info

Преди началото…

може би там е богът,

може би там е нищото,

може би там си ти.

По средата на началото…

там са все още надеждите,

богът (и да го е имало)

вече си стяга багажа,

ако нищото е било,

продължава да си стои.

След началото…

там със сигурност

вече са хората —

недоверчиви и зли.

Но…

ако там си бил ти

ако си бил

ако си…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.